Džao Sjue

Džao Sjue (, ; dzimusi  Dzjinaņā) ir Ķīnas starptautiskā lielmeistare šahā (2008).

 Biogrāfija 
Trīs reizes uzvarējusi Pasaules junioru šaha čempionātos: 1997. gadā Kannās U12 vecuma grupā, 1999. gadā U14 vecuma grupā un 2002. gadā Goa U20 vecuma grupā.World Junior Championships 2002 Daudzu nacionālo un starptautisko šaha turnīru laureāte. 2000. gadā Budapeštā uzvarējusi šaha turnīrā First Saturday. 2003. gadā uzvarējusi visas 9 partijas šaha turnīrā Kannās. 2005. gadā dalījusi pirmo vietu Ķīnas sieviešu šaha čempionātā. 2007. gadā Krievijā kopā ar Džu Čeņu dalījusi pirmo vietu šaha turnīrā North Urals Cup. 2009. gadā kļuvusi par Ķīnas sieviešu šaha čempionāta vicečempioni. Šo panākumu atkārtojusi arī 2011. gadā.2011 Chinese Championship 2011. gadā Naļčikā FIDE sieviešu šaha Grand Prix sērijas turnīrā uzvarējusi par 2½ punktiem apsteidzot otrās vietas ieguvēju Dzjui Veņdzjuņu.Nalchik GP: Zhao Xue loses final game, wins event by 2½ points 2013. gadā uzvarējusi sieviešu konkurencē Gibraltāras šaha festivālā.Nikita Vitiugov wins Gibraltar after tiebreak 2013. gadā Universiādē Kazaņā izcīnījusi zelta medaļas gan komandu, gan individuālajā vērtējumā. 2015. gadā Jaunzēlandes pilsētā Devonportā kļuvusi par šaha turnīra New Zealand Open uzvarētāju.Zhao Xue convincing winner of 2015 New Zealand Open

Piedalījusies Pasaules šaha čempionātos sievietēm pēc izslēgšanas sistēmas:
 2004. gadā Elistā 1. kārtā uzvarējusi Šadi Paridaru, bet 2. kārtā zaudējusi Elizabetei Pēcai;2004 FIDE Knockout Matches (Women)
 2006. gadā Jekaterinburgā 1. kārtā zaudējusi Marijai Kursovai;2006 FIDE Knockout Matches
 2008. gadā Naļčikā 1. kārtā uzvarējusi Marisu Surjelu, bet 2. kārtā zaudējusi Šeņai Janai;2008 FIDE Knockout Matches
 2010. gadā Antakjā sasniegusi savu lielāko panākumu, kad 1. kārtā uzvarējusi Martu Fjerro, 2. kārtā uzvarējusi Maiju Čiburdanidzi, 3. kārtā uzvarējusi Jeļenu Dembo, ceturtdaļfinālā uzvarējusi Almīru Skripčenko, bet pusfinālā zaudējusi Žuaņai Lufei;
 2012. gadā Hantimansijskā 1. kārtā uzvarējusi Natāliju Hudgarjanu, 2. kārtā uzvarējusi Nino Hurcidzi, 3. kārtā uzvarējusi Mariju Muzičuku, bet ceturtdaļfinālā zaudējusi Dronavalli Hārikai;
 2015. gadā Sočos  1. kārtā uzvarējusi Marisu Surjelu, 2. kārtā uzvarējusi Salomi Meliu, 3. kārtā uzvarējusi Belu Hotenašvili, bet ceturtdaļfinālā zaudējusi Nataļjai Pogoņinai;2015 FIDE Knockout Matches
 2017. gadā Teherānā 1. kārtā uzvarējusi Ajelenu Martinesu, bet 2. kārtā zaudējusi Padminī Routai;
 2018. gadā Hantimansijskā 1. kārtā uzvarējusi Karolīnu Luhanu, bet 2. kārtā zaudējusi Žansajai Abdumalikai.Women’s World Championship 2018

Sekmīgi pārstāvējusi Ķīnas komandu lielākajos komandu šaha turnīros:
 Pasaules šaha olimpiādēs piedalījusies 8 reizes (2002-2016). Komandu vērtējumā izcīnījusi 3 zelta (2002, 2004, 2016), 3 sudraba (2010, 2012, 2014) un bronzas (2006) medaļas. Individuālajā vērtējumā izcīnījusi 5 zelta (2002 - divas, 2004, 2006, 2012) un bronzas (2004) medaļas;OlimpBase :: Women's Chess Olympiads :: Zhao Xue
 Āzijas komandu šaha čempionātos piedalījusies 4 reizes (1999, 2008, 2012, 2016). Komandu vērtējumā izcīnījusi 3 zelta (2008, 2012, 2016) un sudraba (1999) medaļas. Individuālajā vērtējumā izcīnījusi 3 zelta (2008, 2012, 2016) un bronzas (1999) medaļas;OlimpBase :: Women's Asian Team Chess Championship :: Zhao Xue
 Pasaules vīriešu komandu šaha čempionātā piedalījusies 2005. gadā;OlimpBase :: World Men's Team Chess Championship :: Zhao Xue
 Pasaules sieviešu komandu šaha čempionātos piedalījusies 4 reizes (2007-2011, 2017). Komandu vērtējumā izcīnījusi 3 zelta (2007, 2009, 2011) un sudraba (2017) medaļas. Individuālajā vērtējumā izcīnījusi 3 zelta (2007 - divas, 2011) medaļas.OlimpBase :: World Women's Team Chess Championship :: Zhao Xue

Par panākumiem turnīros FIDE 2001. gadā Džao Sjuei piešķīra starptautiskās lielmeistares (WGM), bet 2008. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1985. gadā dzimušie
Kategorija:Šaņdunā dzimušie
Kategorija:Ķīnas šahisti